Rikunarita-ORG/Wikinium huggingface dataset:
# আকাশবাণী

আকাশবাণী|  |
| প্ৰকাৰ | চৰকাৰী সংস্থা |
| দেশ | ভাৰতীয় |
| উপলব্ধতা | ৰাষ্ট্ৰীয় |
| স্থাপন | ভাৰত চৰকাৰৰ দ্বাৰা |
| ম'ট' | বহুজন হিতায় বহুজন সুখায় |
| মূখ্য কাৰ্যালয় | নতুন দিল্লী, দিল্লী, ভাৰত, |
| মালিক | প্ৰচাৰ ভাৰতী |
| মুক্তিৰ তাৰিখ | ১৯৩০ |
| ৱেবছাইট | www.allindiaradio.org, www.newsonair.nic.in |

**আকাশবাণী** (ইংৰাজী: All India Radio; হিন্দী: आकाशवाणी) ভাৰতৰ এটা অনাতাঁৰ সম্প্ৰচাৰ সেৱা আৰু প্ৰচাৰ ভাৰতীৰ এটা অংশ। ১৯৩০ চনত, প্ৰতিষ্ঠা হোৱা অল ইণ্ডিয়া ৰেডিঅ'ক ১৯৫৬ চনত আধিকাৰিকভাবে আকাশবাণী নামকৰণ কৰা হয়। আকাশবাণী বিশ্বৰ অন্যতম বৃহৎ অনাতাঁৰ সম্প্ৰচাৰক। ইয়াৰ প্ৰধান কাৰ্যালয় নতুন দিল্লীৰ আকাশবাণী ভৱনত অৱস্থিত। এইটো ভৱনত দূৰদৰ্শনৰ কাৰ্যালয়ো আছে।

## ইতিহাস

নতুন দিল্লীত অৱস্থিত আকাশবাণীৰ মুখ্য কাৰ্যালয়
১৯২৭ চনত কেইটামান ৰেডিঅ' ক্লাবৰ সহযোগত ব্ৰিটিছ ভাৰতত প্ৰথম অনাতাঁৰ সম্প্ৰচাৰ আৰম্ভ হৈছিল। ১৯২৬ চনত হোৱা এখন চুক্তি মৰ্মে বেচৰকাৰী ইণ্ডিয়ান ব্ৰ'ডকাষ্টিং কোম্পানীক (IBC) দুটা অনাতাঁৰ কেন্দ্ৰ স্থাপন কৰাৰ বাবে কৰ্তৃত্ব প্ৰদান কৰা হৈছিল। সেই অনুসৰি ১৯২৭ চনৰ ২৩ জুলাইত বোম্বাই কেন্দ্ৰ আৰু একে বছৰৰে ২৬ আগষ্টত কলকাতা কেন্দ্ৰৰ কাৰ্যসূচী আৰম্ভ হয়। ১৯৩০ চনৰ ১ মাৰ্চত ইণ্ডিয়ান ব্ৰ'ডকাষ্টিং কোম্পানীৰ কাম-কাজ বন্ধ হৈ যোৱাত চৰকাৰে ১৯৩০ চনৰ ১ এপ্ৰিলত 'ইণ্ডিয়ান ষ্টেট ব্ৰ'ডকাষ্টিং চাৰ্ভিচ' গঠন কৰি অনাতাঁৰ সম্প্ৰচাৰ আৰম্ভ কৰে। দুবছৰ পৰীক্ষামূলকভাৱে কাৰ্যসূচী সম্প্ৰচাৰ কৰাৰ অন্তত ১৯৩২ চনৰ মে মাহৰ পৰা স্থায়ীভাৱে কাৰ্যসূচী সম্প্ৰচাৰ আৰম্ভ হয়। ১৯৩৬ চনৰ ৮ জুনৰ পৰা এই কোম্পানীটো অল ইণ্ডিয়া ৰেডিঅ' বুলি নতুন নামকৰণ হয়।

১৯৩৯ চনৰ ১ অক্টোবৰৰ পৰা পুষ্টু ভাষাৰ কাৰ্যসূচীৰে অল ইণ্ডিয়া ৰেডিঅ'ই বহিঃসেৱা আৰম্ভ কৰে। প্ৰকৃততে আফগানিস্থান, ইৰান আৰু আৰৱীয় দেশসমূহক উদ্দেশি জাৰ্মানীয়ে কৰা উদ্দেশ্যধৰ্মী (propaganda) অনাতাঁৰ সম্প্ৰচাৰক প্ৰতিহত কৰিবলৈ এই বহিঃসেৱা কাৰ্যসূচী আৰম্ভ কৰা হৈছিল। ভাৰতে স্বাধীনতা লাভ কৰাৰ আগলৈকে দেশখনত মাত্ৰ ৬টাহে অনাতাঁৰ কেন্দ্ৰ আছিল। এই কেইটা হ'ল- দিল্লী, বোম্বাই, মাদ্ৰাজ, লক্ষ্ণৌ, কলকাতা আৰু টিৰুচী। অনাতাঁৰ গ্ৰাহক যন্ত্ৰৰ সংখ্যা আছিল ২,৭৫,০০০। ১৯৫৬ চনত অল ইণ্ডিয়া ৰেডিঅ'ৰ আধিকাৰিক নাম আকাশবাণী কৰা হয়। ১৯৫৭ চনৰ ৩ অক্টোৱৰ তাৰিখে ৰেডিঅ' চিলোনৰ (Radio Ceylon) সৈতে প্ৰতিদ্বন্দ্বিতা কৰিবলৈ বিবিধ ভাৰতী সেৱা উন্মোচন কৰা হয়। ১৯৫৯ চনত আকাশবাণীয়ে দিল্লী মহানগৰত দূৰদৰ্শন সেৱা আৰম্ভ কৰে। ১৯৭৬ চনৰ ১ এপ্ৰিলত দূৰদৰ্শন আকাশবাণীৰ পৰা পৃথক হৈ যায়। প্ৰথম এফ এম সেৱা বৰ্তমানৰ চেন্নাইত আৰম্ভ হয় ১৯৭৭ চনৰ ২৩ জুলাইৰ দিনা।

১৯৩৬ চনত এম ভি গোপালাস্বামীয়ে তেওঁৰ বাসস্থান "বিত্তাল বিহাৰ"ত (বৰ্তমান মহীশূৰৰ আকাশবাণী চৌহদৰ পৰা ২০০ গজ আঁতৰত ) দেশৰ প্ৰথমটো ব্যক্তিগত অনাতাঁৰ কেন্দ্ৰ স্থাপন কৰা সময়তে "আকাশবাণী" শব্দটোৰ উদ্ভাৱন কৰিছিল। ই এটা সংস্কৃত ভাষাৰ আৰু হিন্দু পৌৰাণিক কথাৰ সৈতে জড়িত শব্দ।

## তথ্য সংগ্ৰহ

## লগতে চাওক

* আকাশবাণী গুৱাহাটী

## বাহ্যিক সংযোগ

* ৱিকিমিডিয়া কমন্সত আকাশবাণী সম্পৰ্কীয় মিডিয়া ফাইল।
* All India Radio Official web-site
* All India Radio Commercial Broadcasting Service Vividh Bharati On Line Archived 2011-10-31 at the Wayback Machine
* Know India: Radio
* All India Radio (AIR) Station Frequencies (National/International) Archived 2014-06-05 at the Wayback Machine
* Children's wing of All India Radio Archived 2011-10-03 at the Wayback Machine
# শান্তনু ভাগ্যৰাজ

| শান্তনু ভাগ্যৰাজ |
| --- |
|  শান্তনু ভাগ্যৰাজৰ প্ৰতিকৃতি |
| জন্ম | ২৪ আগষ্ট, ১৯৮৫ চেন্নাই, তামিল নাডু, ভাৰত |
| পেচা | চলচ্চিত্ৰ অভিনেতা |
| সক্ৰিয় হৈ থকা সময় | ১৯৯৮ - বৰ্তমানলৈ |

**শান্তনু ভাগ্যৰাজ** (তামিল: சாந்தனு பாக்யராஜ்; ইংৰাজী: Shanthnoo Bhagyaraj) হৈছে এজন উদীয়মান তামিল চলচ্চিত্ৰ অভিনেতা। এওঁৰ জন্ম হয় ১৯৮৬ চনৰ ২৪ আগষ্টত তামিল নাডুৰ চেন্নাইত। এওঁৰ পিতৃ কে ভাগ্যৰাজ এজন তামিল চলচ্চিত্ৰ পৰিচালক আৰু অভিনেতা।

## ফিল্মোগ্ৰাফী

| বৰ্ষ | ছবি | চৰিত্ৰ | ভাষা | টোকা |
| --- | --- | --- | --- | --- |
| ১৯৯৮ | *ভেট্টিয়া মদিছু কট্টু* | সনু | তামিল | শিশু শিল্পী |
| ২০০৮ | *সক্কৰকট্টি* | যুবৰাজ | তামিল | **বিজেতা**, ফিল্মফেয়াৰ দাক্ষিণাত্য শ্ৰেষ্ঠ নবাগত **বিজেতা**, বিজয় বঁটা শ্ৰেষ্ঠ নবাগত **বিজেতা**, আই টি এফ এ নতুন অভিনেতা বঁটা |
| ২০০৯ | *এঞ্জেল জ'ন* | মাৰাডোনা | মালায়লম |  |
| ২০১০ | *আইৰম ভিলক্কু* |  | তামিল |  |
| *সাৰে নী ইস্তম* |  | তেলেগু |  |
| *সিদ্ধু + ২ ফাৰ্ষ্ট এটেম্ট* |  | তামিল |  |
| ২০১১ | *সুভৰিল্লঠ চিঠিৰং* |  | তামিল |  |
| *কন্দেইন* |  | তামিল |  |

## বাহ্যিক সংযোগ

* ইণ্টাৰনেট মুভি ডাটাবেছৰ শান্তনু ভাগ্যৰাজৰ প্ৰোফাইল
* শান্তনু ভাগ্যৰাজৰ অনুৰাগীৰ ৱেবছাইট Archived 2011-02-01 at the Wayback Machine
# ইৰশ্বাদ কামিল

| ইৰশ্বাদ কামিল |
| --- |
|  ২০১৩ চনত দিল্লী কবিতা মহোৎসৱত কামিল |
| জন্ম | ৫ ছেপ্টেম্বৰ, ১৯৭১ (৫৪ বছৰ) মালেৰকোট‌্লা, পঞ্জাব, ভাৰত |
| ৰাষ্ট্ৰীয়তা | ভাৰতীয় |
| পেচা | গীতিকাৰ, কবি |
| সক্ৰিয় হৈ থকা সময় | ২০০৪–বৰ্তমান |
| ৱেবছাইট |
| www.irshadkamil.com |

**ড° ইৰশ্বাদ কামিল** (ইংৰাজী: Irshad Kamil; জন্ম: ৫ ছেপ্টেম্বৰ ১৯৭১) এগৰাকী ভাৰতীয় কবি আৰু গীতিকাৰ। তেওঁৰ ৰচিত গীতসমূহ *ওৱান্স আপন এ টাইম ইন মুম্বাই*, *জব উই মেট*, *চামেলি*, *লাভ আজ কাল*, *ৰকষ্টাৰ*, *লায়লা মজনু*, *আছিকি ২*, *ৰাঞ্ঝনা*, *হাইৱে*, *তামাছা*, *জব হেৰী মেট চেজল*, *কবীৰ সিং*, *ডাংকী* আৰু *লাভ আজ কাল*কে ধৰি বলীউডৰ বহুতো ছবিত ব্যৱহৃত হৈছে।

গীতৰ কথা লিখাৰ বাবে তেওঁ কেইবাটাও বঁটাৰ বাবে মনোনীত হোৱাৰ উপৰিও অসংখ্য বঁটা লাভ কৰিছে। তেওঁ শ্ৰেষ্ঠ গীতিকাৰৰ শিতানত কেইবাটাও ফিল্মফেয়াৰ বঁটা, আইফা বঁটা আৰু জি চিনে বঁটা লাভ কৰিছে।

## প্ৰাৰম্ভিক জীৱন আৰু শিক্ষা

পঞ্জাবৰ মালেৰকোট‌্লাত এটি পঞ্জাবী পৰিয়ালত কামিলে জন্মগ্ৰহণ কৰিছিল। তেওঁ পিতৃ-মাতৃৰ সপ্তম সন্তান।

তেওঁ পঞ্জাব বিশ্ববিদ্যালয়ত সাংবাদিকতাৰ অধ্যয়ন কৰিছিল। ইয়াৰ পিছত হিন্দীত স্নাতকোত্তৰ আৰু পৰৱৰ্তী সময়ত পি এইচ ডি ডিগ্ৰী লাভ কৰে৷

## তথ্য উৎস

*

## বাহ্যিক সংযোগ

* Irshad Kamil's official website
* Irshad Kamil's All Lyrics

সাঁচ:FilmfareAwardBestLyricist
# ৰাম্যা বেহাৰা

**ৰাম্যা বেহাৰা** এগৰাকী ভাৰতীয় নেপথ্য কণ্ঠশিল্পী, যিয়ে মূলতঃ তেলেগু ছবিত কাম কৰে। তেলেগু, কানাড়া, তামিল, মালয়ালম আৰু হিন্দী ছবিত তেওঁ ১৮০ টাতকৈও অধিক গীত গাইছে। তেলেগু ছবি “বাহুবলী: দ্য বিগিনিঙ”ৰ (২০১৫) "ধীৱৰা" তেওঁৰ সফল গীত আছিল।

বেহাৰাৰ জন্ম ভাৰতৰ অন্ধ্ৰপ্ৰদেশৰ গুন্টুৰ জিলাৰ নৰসৰাওপেটত আৰু ডাঙৰ-দীঘল হৈছিল হায়দৰাবাদত। তেওঁ উল্লেখ কৰে যে তেওঁৰ গায়কীৰ প্ৰতি থকা আকৰ্ষণ সপ্তম শ্ৰেণীত পঢ়ি থকাৰ পৰাই আৰম্ভ হৈছিল। তেওঁ লিটিল মিউজিক একাডেমীলৈ যায় আৰু ৰামাচাৰীৰ অধীনত প্ৰশিক্ষণ গ্ৰহণ কৰে। এম.এম.কীৰৱানীয়ে তেওঁক ছবিৰ সৈতে পৰিচয় কৰাই দিছিল। বেহাৰাৰ প্ৰথম গীতটো তেলেগু ছবি “ভেংগামাম্বা”ৰ বাবে বাণীবদ্ধ কৰা হৈছিল।

## তথ্য সংগ্ৰহ
# ফিল্মফেয়াৰ

ফিল্মফেয়াৰ|  |
|  ফেব্ৰুৱাৰী,২০০৬ সংখ্যাৰ বেটুপাতত শ্বাহৰুখ খান, অমিতাভ বচ্চন আৰু অন্যান্য চলচ্চিত্ৰ শিল্পী |
| প্ৰকাশনৰ হাৰ | পষেকীয়া |
| বিতৰণ | ১.৪ লাখ |
| প্ৰথম সংখ্যা | ১৯৫২ |
| কোম্পানী | ৱৰ্ল্ডৱাইড মিডিয়া |
| ভিত্তি | মুম্বাই |
| ভাষা | ইংৰাজী |
| ৱেবচাইট | আধিকাৰিক ৱেবছাইট |

**ফিল্মফেয়াৰ** (ইংৰাজী: Filmfare) হ’ল হিন্দী চলচ্চিত্ৰৰ (সততে বলীউড হিচাপে পৰিচিত) বিষয়ে এখন ইংৰাজী ভাষাৰ, টেবলয়ড আকাৰৰ আলোচনী। এই আলোচনীখন দ্য টাইম গ্ৰুপৰ দ্বাৰা প্ৰকাশিত হয়। ফিল্মফেয়াৰ ভাৰতৰ এক জনপ্ৰিয়[*উদ্ধৃতিৰ প্ৰয়োজন*] বিনোদনধৰ্মী আলোচনী।

## আলোচনী

১৯ ৬৩ৰ এটা শংখ্যাৰ বেটুপাতত বৈজয়ন্তীমালা
*ফিল্মফেয়াৰ* ভাৰতৰ আটাইতকৈ পুৰণি চলচ্চিত্ৰ আলোচনী আৰু লগতে ইয়াৰ বঁটা সমূহো[*উদ্ধৃতিৰ প্ৰয়োজন*]।

প্ৰথমতে ই দ্য টাইম গ্ৰুপৰ এটা অংশ আছিল যিয়ে দ্য টাইমছ অৱ ইণ্ডিয়া, দ্য ইকনমিক টাইমছ,নৱভাৰত টাইমছ আৰু মহাৰাষ্ট্ৰ টাইমছো প্ৰকাশ কৰিছিল। ২০০৫ চনত *ফিল্মফেয়াৰ* আৰু অন্য কিছুমান প্ৰকাশন , বিশেষকৈ ফেমিনা, এক সহায়ক গোটত ভাগ হৈ যায়। ইয়াৰ নতুন মালিকগোষ্ঠী , ৱৰ্ল্ডৱাইড মিডিয়া আছিল দ্য টাইমছ গ্ৰুপ আৰু বিবিচি মেগাজিনছৰ মাজত এক ৫০:৫০ ব্যৱসায়।

*ফিল্মফেয়াৰে* দুই ধৰণৰ চলচ্চিত্ৰ বঁটাৰ প্ৰৱৰ্তন কৰিছে: হিন্দী ভাষাৰ চলচ্চিত্ৰৰ বাবে “ফিল্মফেয়াৰ এৱাৰ্ডছ” আৰু কানাডা,মালায়ালম,তামিল আৰু তেলেগু ভাষাৰ চলচ্চিত্ৰৰ বাবে “ফিল্মফেয়াৰ এৱাৰ্ডছ ছাউথ”।

## নিয়মীয়া শিতান

১৩ ডিচেম্বৰ,১৯ ৬৩ শংখ্যাৰ বেটুপাতত দেৱ আনন্দ
নয়ন
হিন্দী চলচ্চিত্ৰ উদ্যোগৰ বা-বাতৰি; অভিনেতা-অভিনেত্ৰী সকলৰ শেহতীয়া কাজিয়াৰ খবৰ; চেলিব্ৰেটী সম্পৰ্কীয় কথা-বতৰা আৰু উৰাবাতৰি
বিগ টিকেট
আহিবলগীয়া আৰু চলি থকা ছবি সম্বন্ধীয় আলোচনা। বহুতো চিত্ৰ সম্বলিত চুটি প্ৰবন্ধ।
ফেশ্বন প্লে
তাৰকা সকলৰ সাজ সজ্জা সম্বন্ধীয় কথা বতৰা।
ফোটো শ্বুটছ
এটা বিষয়ৰে সৈতে বিখ্যাত ফটোগ্ৰাফাৰ সকলৰ আলোকচিত্ৰ শৃংখলা।
ফিউচাৰ ষ্টক
কোন নতুন অভিনেতা,সংগীতগ্য বা নিৰ্দেশকে তাৰকাৰ মৰ্যাদা পাব সৈ সম্বন্ধে গুণা-গঁঠা।
জেনেৰেশ্যন নেক্সট
কম বয়সীয়া তাৰকা সমূহৰ বিষয়ে তথ্য -পাতি।

## লগতে চাওক

* ভাৰতীয় চলচ্চিত্ৰ

## তথ্য সংগ্ৰহ

## বাহ্যিক সংযোগ

* আধিকাৰিক ৱেবছাইট
# বিমলা প্ৰসাদ চলিহা

| বিমলা প্ৰসাদ চলিহা |
| --- |
|  |
|  |
| অসম তৃতীয় মুখ্যমন্ত্ৰী |
| **কাৰ্যকাল** ২৮ ডিচেম্বৰ, ১৯৫৭ – ৬ নৱেম্বৰ, ১৯৭০ |
| নেতা | ভাৰতীয় জাতীয় কংগ্ৰেছ |
| পূৰ্বসূৰী | বিষ্ণুৰাম মেধি |
| উত্তৰসূৰী | মহেন্দ্ৰ মোহন চৌধুৰী |
| ব্যক্তিগত তথ্য |
| জন্ম | ২৬ মাৰ্চ, ১৯১২ শিৱসাগৰ |
| মৃত্যু | ২৫ ফেব্ৰুৱাৰী, ১৯৭১ |
| ৰাজনৈতিক দল | ভাৰতীয় জাতীয় কংগ্ৰেছ |

**বিমলা প্ৰসাদ চলিহা** (ইংৰাজী: Bimala Prasad Chaliha, জন্ম:১৯১২ – মৃত্যু: ১৯৭১) হৈছে ভাৰতীয় জাতীয় কংগ্ৰেছৰ এজন নেতা আৰু অসমৰ প্ৰাক্তন মুখ্যমন্ত্ৰী। ১৯৭১ চনত তেওঁক পদ্মবিভূষণ বঁটাৰে সন্মানিত কৰা হৈছিল।

## জন্ম আৰু বংশ পৰিচয়

১৯১২ চনৰ ২৬ মাৰ্চত বিমলা প্ৰসাদ চলিহাৰ শিৱসাগৰ জিলাত জন্ম হয়। তেওঁৰ পিতৃৰ নাম আছিল কালিপ্ৰসাদ চলিহা আৰু মাতৃৰ নাম আছিল নিকুঞ্জলতা। পিতৃ শিৱসাগৰ কাছাৰীৰ এজন প্ৰখ্যাত উকীল আছিল। মণিৰাম দেৱানৰ জীয়েক ললিতা, ললিতাৰ জীয়েক নিকুঞ্জলতা আছিল তেওঁৰ মাতৃ। তেওঁলোকৰ পৰিয়ালটো আছিল আঢ্যৱন্ত আৰু অভিজাত আছিল। তেওঁলোক বাগানৰ মালিক আছিল। কালিপ্ৰসাদ চলিহাৰ পাঁচজন পুত্ৰ আৰু পাঁচগৰাকী কন্যা আছিল।

## শিক্ষা

বিমলা প্ৰসাদ চলিহাই সৰুকালৰ শিক্ষা শিৱসাগৰ চৰকাৰী ইংৰাজী উচ্চ বিদ্যালয়ৰ পৰা লাভ কৰিছিল। ১৯২৮ চনত তেওঁ প্ৰৱেশিকা পৰীক্ষাত উত্তীৰ্ণ হৈছিল। তাৰ পিছত কলিকতাৰ চিটী কলেজত আই. এছ. ছি.ত নামভৰ্তি কৰিছিল। কিন্তু পৰীক্ষা নিদিয়াকৈ ঘৰলৈ উভতি আহে আৰু কংগ্ৰেছত যোগদান কৰে। ইয়াতেই তেওঁৰ শিক্ষা জীৱনৰ অন্ত পৰে।

## ৰাজনৈতিক জীৱন

১৯৩০ চনৰে পৰা বিমলা প্ৰসাদ চলিহাৰ ৰাজনৈতিক জীৱন আৰম্ভ হয়। ১৯৩১ চনত মহাত্মা গান্ধীয়ে ৰাইজলৈ এটা আহ্বান জনাইছিল যে, গাঁৱলীয়া যঁতৰটো উন্নত হোৱাৰ দৰকাৰ। ১৯৩৪ চনত মহাত্মা গান্ধী শিৱসাগৰলৈ আহিছিল। তেতিয়া বিমলা প্ৰসাদ চৌধুৰীয়ে এটা উন্নত মানৰ যঁতৰ প্ৰস্তুত কৰি মহাত্মা গান্ধীক দেখুৱাইছিল। যঁতৰটো দেখি মহাত্মা গান্ধী মোহিত হয় আৰু বিমলা প্ৰসাদ চৌধুৰীক খাদী সম্পৰ্কে শিক্ষা ল’বলৈ বিহাৰলৈ পঠিয়ায়। তাৰ পিছত তেওঁক *সৰ্বভাৰতীয় স্পীনাৰ এছ’চিয়েন*ৰ অসম শাখাৰ সম্পাদক ৰূপে নিযুক্তি লাভ কৰে।

১৯৪১ চনত বিমলা প্ৰসাদ চলিহাই ব্যক্তিগত সত্যাগ্ৰহ আৰু ১৯৪১ চনৰ আন্দোলনত সক্ৰিয় হৈছিল। ১৯৪২ চনত তেওঁ আঞ্চলিক সংগঠনবোৰ শক্তিশালী কৰাত গুৰুত্ব দিছিল। এনেদৰে আন্দোলনত যোগদান কৰাৰ বাবে তেওঁ ১৯৪২ চনৰ পৰা ১৯৪৪ চনলৈকে জেলত আৱদ্ধ হ’ব লগীয়া হৈছিল।

১৯৪৬ চনত সাধাৰণ নিৰ্বাচনত শিৱসাগৰ পশ্চিম সমষ্টিৰ পৰা বিধানসভালৈ বিমলা প্ৰসাদ চলিহা নিৰ্বাচিত হৈছিল। ভাৰত স্বাধীন হোৱাৰ পাছত গোপীনাথ বৰদলৈৰ নেতৃত্বত অসমত স্বাধীন মন্ত্ৰীসভা গঠন কৰা হয়। এই মন্ত্ৰীসভাত তেওঁক গাঁও উন্নয়ন বিভাগৰ পৰিচালনাৰ দায়িত্ব লাভ কৰিছিল। ১৯৪৭-৪৮ চনত তেওঁ ৰাজ্যিক বিধান সভাৰ সংসদী সচিব আছিল। তেওঁ অসম এপেক্স বেংক আৰু অসম কুটিৰ শিল্প এছ’চিয়েনৰ প্ৰথম চেয়াৰমেন হিচাপে নিযুক্তি লাভ কৰিছিল।

১৯৫০ চনত বিমলা প্ৰসাদ চলিহা অসম প্ৰদেশ কংগ্ৰেছৰ সাধাৰণ সম্পাদক আৰু ১৯৫২ চনৰ পৰা সভাপতি পতা হৈছিল। ১৯৫৩ চনত তেওঁ শিৱসাগৰ সমষ্টিৰ পৰা লোকসভালৈ সদস্য হিচাপে নিৰ্বাচিত হৈছিল।

ইয়াৰ উপৰি বিমলা প্ৰসাদ চলিহা নগা শান্তি মিছনৰ এগৰাকী সদস্য হিচাপে লোৱা হৈছিল।

### মুখ্যমন্ত্ৰী হিচাপে

১৯৫৭ চনৰ ২৮ ডিচেম্বৰততেওঁ অসমৰ মুখ্যমন্ত্ৰীৰ নিযুক্তি লাভ কৰে। এই পদত তেওঁ ১৯৭০ চনৰ ৬ নবেম্বৰলৈ আছিল। এই সুদীৰ্ঘ সময়ছোৱাত তেওঁ নানা সমস্যাৰ সন্মুখীন হ’বলগীয়া হৈছিল। বিশেষকৈ ১৯৬০ চনৰ ভাষা আন্দোলন, ১৯৬২ চনত চীনা আক্ৰমণ, ১৯৬৫ চনত পাকিস্তানৰ আক্ৰমণ, তেল শোধনাগাৰ আন্দোলন, ১৯৬৬ চনত মিজো বিদ্ৰোহ, মেঘালয় স্থাপনৰ প্ৰচেষ্টা, পাকিস্তানী অনুপ্ৰৱেশ আদি সমস্যাই দেখা দিছিল।

## মৃত্যু

১৯৭১ চনৰ ২৫ ফেব্ৰুৱাৰীত বিমলা প্ৰসাদ চলিহাৰ মৃত্যু হয়।

## তথ্য সংগ্ৰহ
# এলা গান্ধী

| এলা গান্ধী |
| --- |
|  দক্ষিণ আফ্ৰিকাৰ ফিনিক্স চেটেলমেণ্টত গান্ধী, ২০১৮ |
| জন্ম | ১ জুলাই, ১৯৪০ (৮৫ বছৰ) দাৰবান, নাটাল প্ৰদেশ, দক্ষিণ আফ্ৰিকা |
| *শিক্ষানুষ্ঠান* | নাটাল বিশ্ববিদ্যালয় |
| পেচা | সাঁচ:Csv |
| ৰাজনৈতিক দল | আফ্ৰিকান নেচনেল কংগ্ৰেছ |
| পিতৃ-মাতৃ | * মণিলাল গান্ধী
* সুশীলা গান্ধী
 |
| আত্মীয়-স্বজন | অৰুণ মণিলাল গান্ধী (ভাতৃ) মহাত্মা গান্ধী (ককাদেউতাক) কস্তুৰবা গান্ধী (আইতাক) |

**এলা গান্ধী** (ইংৰাজী: Ela Gandhi; জন্ম: ১ জুলাই ১৯৪০) এগৰাকী দক্ষিণ আফ্ৰিকাৰ শান্তি কৰ্মী আৰু প্ৰাক্তন ৰাজনীতিবিদ। ১৯৯৪ চনৰ পৰা ২০০৪ চনলৈকে দক্ষিণ আফ্ৰিকাত সংসদ সদস্য হিচাপে কাৰ্যনিৰ্বাহ কৰিছিল, য'ত তেওঁ কোৱাজুলু-নাটাল প্ৰদেশৰ ইনাণ্ডাৰ ফিনিক্স অঞ্চলক প্ৰতিনিধিত্ব কৰা আফ্ৰিকান নেচনেল কংগ্ৰেছ (ANC) দলৰ সৈতে মিত্ৰতা কৰিছিল। তেওঁ কল্যাণ আৰু ৰাজহুৱা উদ্যোগ সংসদীয় সমিতিত নিযুক্ত হৈছিল। লগতে ছেৰোগেট মাদাৰহুড তদৰ্থ সমিতিতো তেওঁ সেৱা আগবঢ়াইছিল। ন্যায় সমিতিৰ বিকল্প সদস্য হিচাপে ন্যায়পালিকা আৰু আইনী ব্যৱস্থা সংক্ৰান্তীয় থীম কমিটি-৫তো কাৰ্যনিৰ্বাহ কৰিছিল। তেওঁ মহাত্মা গান্ধীৰ নাতিনী।

ভাৰত চৰকাৰে ২০০৭ চনত তেওঁ পদ্মভূষণ সন্মানেৰে সন্মানীত কৰে।

## প্ৰাৰম্ভিক জীৱন

১৯৪০ চনৰ ১ জুলাইত ডাৰবানত মনিলাল গান্ধী আৰু সুশীলা মাশ্ৰুৱালাৰ ঘৰত এলা গান্ধীয়ে জন্ম গ্ৰহণ কৰিছিল। তেওঁৰ দেউতাক *ইণ্ডিয়ান অপিনিয়ন* কাকতৰ সম্পাদক আছিল। এলা ফিনিক্স অঞ্চলৰ এখন আশ্ৰমত ডাঙৰ-দীঘল হয়। তেওঁ নাটাল বিশ্ববিদ্যালয়ৰ পৰা বি.এ. ডিগ্ৰী লয় আৰু পিছলৈ UNISA-ৰ পৰা সমাজ বিজ্ঞানত সন্মানসহ স্নাতক ডিগ্ৰী লাভ কৰে। স্নাতক ডিগ্ৰী লাভ কৰাৰ পিছত তেওঁ ১৫ বছৰ ‘ভেৰুলাম চাইল্ড এণ্ড ফেমিলি ৱেলফেয়াৰ ছ'চাইটি’ত আৰু পাঁচ বছৰ ‘ডাৰবান ইণ্ডিয়ান চাইল্ড এণ্ড ফেমিলি ৱেলফেয়াৰ ছ'চাইটি’ত এগৰাকী সমাজকৰ্মী ৰূপে সেৱা আগবঢ়ায়।

গান্ধীয়ে ১৯৯১ চনলৈকে নাটাল অৰ্গেনাইজেচন অৱ উইমেনৰ কাৰ্যবাহী সদস্য হিচাপে কাৰ্যনিৰ্বাহ কৰে। নাটাল ইণ্ডিয়ান ক্ংগ্ৰেছ, দ্য ইউনাইটেড ডেমোক্ৰেটিক ফ্ৰণ্ট, ডেচকম ক্ৰাইছিচ নেটৱৰ্ক আৰু ইণ্ডিয়ানা চাপোৰ্ট কমিটিৰ সৈতে তেওঁ ৰাজনৈতিকভাবে জড়িত। নাটাল ইণ্ডিয়ান ক্ংগ্ৰেছৰ তেওঁ উপ-সভাপতিও আছিল। বৰ্ণবৈষম্য নীতি চলি থকা সময়ছোৱাত গান্ধীক ১৯৭৫ চনত ৰাজনৈতিক সক্ৰিয়তাৰ পৰা বিৰত কৰি মুঠ ৯ বছৰ গৃহবন্দী কৰা হৈছিল। তথাপিও তেওঁ গোপনীয়ভাবে কাম কৰি গৈছিল। বৰ্ণবৈষম্যৰ বিৰুদ্ধে সংগ্ৰামৰ সময়ত তেওঁৰ এজন পুত্ৰৰ মৃত্যু হয়। ১৯৯০ চনৰ ১১ ফেব্ৰুৱাৰীত মুক্তি পোৱাৰ পূৰ্বে পলছমুৰ কাৰাগাৰত নেলছন মেণ্ডেলাৰ সৈতে সাক্ষাৎ কৰা ইউনাইটেড ডেম'ক্ৰেটিক ফ্ৰণ্টৰ সদস্যসকলৰ ভিতৰত তেৱোঁ আছিল অন্যতম। ১৯৯৪ চনৰ নিৰ্বাচনৰ পূৰ্বে তেওঁ ট্ৰেনজিছনেল এক্সিকিউটিভ কাউন্সিলৰ সদস্য আছিল।

## সাংসদীয় কৰ্মজীৱন

সংসদত কাৰ্যনিৰ্বাহ কৰাৰ পিছত গান্ধীয়ে ঘৰুৱা হিংসাৰ বিৰুদ্ধে ২৪ ঘণ্টীয়া কাৰ্যসূচী প্ৰস্তুত কৰি গান্ধী উন্নয়ন ন্যাস প্ৰতিষ্ঠা কৰিছিল। ধৰ্মীয় পৰিক্ৰমা সমিতিৰ সদস্য হিচাপে কাৰ্যনিৰ্বাহ কৰাৰ উপৰিও এখন মাহেকীয়া বাতৰি কাকতৰ তদাৰক কৰিছিল। তেওঁ ‘মহাত্মা গান্ধী ছল্ট মাৰ্চ কমিটি’ আৰু ‘মহাত্মা গান্ধী ডেভেলপমেণ্ট ট্ৰাষ্ট’ৰ অধ্যক্ষও। এলা গান্ধীয়ে কেইবাবছৰ ধৰি ডাৰবান ইউনিভাৰ্চিটি অৱ টেকন’লজীৰ চেঞ্চেলৰ হিচাপে কাৰ্যনিৰ্বাহ কৰিছিল।

## তথ্যউৎস
# শ্ৰীলাল শুক্লা

| শ্ৰীলাল শুক্লা |
| --- |
|  ভাৰতীয় ডাক টিকটত ২০১৭ চনত শ্ৰীলাল শুক্লা |
| জন্ম | ৩১ ডিচেম্বৰ, ১৯২৫ |
| মৃত্যু | ২৮ অক্টোবৰ, ২০১১ (৮৫ বছৰ) লক্ষ্ণৌ, উত্তৰ প্ৰদেশ |
| পেচা | লেখক |
| উল্লেখনীয় কৰ্মৰাজি | *ৰাগ দৰবাৰী*, *মকান*, *চুনি ঘাটি কা সূৰজ*, *পেহলা পড়াৱ* |
|

---

 |
| স্বাক্ষৰ |  |

**শ্ৰীলাল শুক্লা** (ইংৰাজী: Shrilal Shukla; জন্ম: ৩১ ডিচেম্বৰ, ১৯২৫ – ২৮ অক্টোবৰ, ২০১১)) এজন হিন্দী ভাষাৰ লেখক, যাক তেওঁৰ ব্যংগ লেখাৰ বাবে জনা যায়। তেওঁ উত্তৰ প্ৰদেশ চৰকাৰৰ এজন পিচিএচ (প্ৰিন্সিপাল চিভিল চাৰ্ভিছ) বিষয়া ৰূপে কৰ্মৰত আছিল, পিছত তেওঁ আই এ এছ লাভ কৰে। তেওঁ *ৰাগ দৰবাৰী*, *মকান*, *চুনি ঘাটি কা সূৰজ*, *পেহলা পড়াৱ* আৰু *বিশ্ৰামপুৰ কা সন্ত* আদিকে ধৰি প্ৰায় পঁচিশখন কিতাপ লিখিছে। *ৰাগ দৰবাৰী* হ'ল তেওঁৰ বহুপঠিত আৰু আটাইতকৈ জনপ্ৰিয় কিতাপ। কিতাপখন ইংৰাজী আৰু আন ১৫টা ভাৰতীয় ভাষালৈ অনূদিত হৈছে। এই কিতাপখনৰ কাহিনীৰ ওপৰত ভিত্তি কৰি নিৰ্মাণ কৰা এখন দূৰদৰ্শন ধাৰাবাহিক ১৯৮০ চনত কেইবামাহো ধৰি ৰাষ্ট্ৰীয় চেনেলত চলিছিল। *হিন্দুস্তান* আলোচনীত তেওঁ লিখা এখন ডিটেকটিভ্‌ উপন্যাস ধাৰাবাহিককৈ প্ৰকাশ হৈছিল।

২০১১ চনত, শুক্লাই ভাৰতৰ সৰ্বোচ্চ সাহিত্যিক সম্মান জ্ঞানপীঠ বঁটা লাভ কৰে। তেওঁ লাভ কৰা প্ৰথমটো মুখ্য বঁটা আছিল সাহিত্য অকাডেমি বঁটা। ১৯৬৯ চনত *ৰাগ দৰবাৰী*ৰ বাবে তেওঁ এই বঁটা লাভ কৰিছিল। ১৯৯৯ চনত তেওঁ তেওঁৰ উপন্যাস *বিশ্ৰামপুৰ কা সন্ত*ৰ বাবে ব্যাস পুৰস্কাৰ আৰু ২০০৮ চনত ভাৰতীয় সাহিত্যলৈ আগবঢ়োৱা অৱদানৰ বাবে তেওঁক পদ্মভূষণ প্ৰদান কৰা হয়।

## তথ্যসূত্ৰ
# ওপ্পানা

মাপিলা সম্প্ৰদায়ৰ মাজত নৃত্যৰ ৰূপ ওপ্পানা
**ওপ্পানা** (মালয়ালম: ഒപ്പന) হৈছে দক্ষিণ ভাৰতৰ কেৰালাৰ মাপিলা (কেৰালাৰ মুছলমান) সম্প্ৰদায়ৰ মাজত সামাজিক মনোৰঞ্জনৰ এক জনপ্ৰিয় ধৰণ, আৰু এয়া সমগ্ৰ কেৰালাত বিশেষকৈ মালাবাৰত প্ৰচলিত। ওপ্পানা শব্দটোৰ উৎপত্তি আৰবী শব্দ "অফনা"ৰ পৰা হোৱা বুলি বিশ্বাস কৰা হয়। ওপ্পানা পৰম্পৰাগতভাৱে বিভিন্ন গুৰুত্বপূৰ্ণ সাংস্কৃতিক অনুষ্ঠানত প্ৰদৰ্শন কৰা হয়, বিশেষকৈ, মাপিলা বিয়াৰ ই এক উপাদান।

সাধাৰণতে বিয়াৰ দিনা সংগীতজ্ঞকে ধৰি প্ৰায় পোন্ধৰজনীয়া মহিলাৰ দলে ওপ্পানাক উপস্থাপন কৰে। সোণৰ অলংকাৰেৰে আবৃত আৰু হাতৰ তলুৱা আৰু ভৰি জেতুকাৰে সজ্জিত কইনাগৰাকী নৃত্যশিল্পী সকলৰ বৃত্তৰ মাজত বহি থাকে। তেওঁক পীটাম (চকী)ত বহি থকা মুখ্য দৰ্শক বুলি ধৰা হয়। তেওঁৰ চাৰিওফালে শিল্পী সকলৰ গায়ন-বায়ন প্ৰদৰ্শিত হয়। গান গাই থাকোঁতে তেওঁলোকে ছন্দময়ভাৱে হাত চাপৰি বজাই ইফালে সিফালে ঘূৰি ঘূৰি নাছে। দুগৰাকী বা তিনিগৰাকী ছোৱালীয়ে গীত আৰম্ভ কৰে আৰু বাকীবোৰে কোৰাছত যোগদান কৰে।

কেতিয়াবা দৰাৰ মনোৰঞ্জনৰ বাবে পুৰুষ সকলেও ওপ্পানা প্ৰদৰ্শন কৰে। সাধাৰণতে দৰা কইনাৰ বাসগৃহলৈ যোৱাৰ ঠিক আগতে য'ত নিকাহ (বিবাহ) হয় বা তেওঁলোক মণিয়াৰাত প্ৰৱেশ কৰাৰ সময়ত এয়া প্ৰদৰ্শন কৰা হয়।

এই পৰিবেশনৰ বাবে হাৰমনিয়াম, তবলা, গঞ্জিৰা আৰু এলাথালম বাদ্যযন্ত্ৰ ব্যৱহাৰ কৰা হয়। এই উপলক্ষে কেৱল মপিলাপাট্টু গোৱা হয়।

ওপ্পানা দুবিধ, এটা হ’ল ওপ্পানা চায়াল আৰু আনটো হ’ল ওপ্পানা মুৰুক্কাম। যেতিয়া ওপ্পানা চায়াল কৰা হয় তেতিয়া তেওঁলোকে হাত চাপৰি নবজাই। চয়ালৰে আৰম্ভ কৰিলে চয়ালৰেই অন্তও পৰিব লাগে।

## তথ্যসূত্ৰ
# জি শঙ্কৰ কুৰুপ

| গোবিন্দ শংকৰ কুৰুপ |
| --- |
|  |
| জন্ম | ৩ জুন, ১৯০১ নাইয়াথড |
| মৃত্যু | ২ ফেব্ৰুৱাৰী, ১৯৭৮ (৭৬ বছৰ) ত্ৰিবেন্দ্ৰম,কেৰালা,ভাৰত |
| পেচা | * শিক্ষক
* কবি
* প্ৰবন্ধকাৰ
* অনুবাদক
* গীতিকাৰ
* সংসদ সদস্য
 |
| উল্লেখনীয় কৰ্মৰাজি | অডাক্কুজাল (কবিতা) (১৯৫০) |
| উল্লেখযোগ্য বঁটা | * পদ্ম ভূষণ
* জ্ঞানপীঠ বঁটা
* কেন্দ্ৰ সাহিত্য অকাডেমী বঁটা
* কেৰালা সাহিত্য অকাডেমী বঁটা
 |
| দাম্পত্যসংগী | সুভদ্ৰা আম্মা |
| পিতৃ-মাতৃ | * নেল্লিকাপ্পিল্লী ৱৰিয়াথ শংকৰ ৱাৰিয়ৰ
* বদক্কানি মাৰাৰ্থ লক্ষ্মীকুট্টী মৰাছ্যৰ
 |

**গোবিন্দ শংকৰ কুৰুপ** (ইংৰাজী: G. Sankara Kurup, ৩ জুন ১৯০১-২ ফেব্ৰুৱাৰী ১৯৭৮) জ্ঞানপীঠ বঁটা বিজেতা প্ৰথমগৰাকী ভাৰতীয় সাহিত্যিক। এই সন্মান পোৱা জি শংকৰ কুৰুপ মলায়লম ভাষাৰো প্ৰথমগৰাকী সাহিত্যিক। 'ওডাক্কুঝল' শীৰ্ষক কাব্য সংকলনৰ বাবে ১৯৬৫ চনত এই বঁটা লাভ কৰে। মালায়লম সাহিত্যত তেওঁক 'মহাকবি জি' অভিধাৰে বিভূষিত কৰা হৈছে। জি শংকৰ কুৰুপৰ জন্ম ১৯০১ চনৰ ৩ জুন তাৰিখে বৰ্তমানৰ কেৰালা ৰাজ্যৰ নাইয়াথডত হয়। তেখেতৰ পিতৃৰ নাম নিল্লিক্কাপিলি শংকৰ ৱাৰিয়েৰ আৰু মাতৃৰ নাম ভডাক্কানী লক্ষ্মীকুট্টি। ১৯৬৮ চনত তেখেতক ভাৰতৰ ৰাষ্ট্ৰপতিয়ে ৰাজ্যসভাৰ সদস্য হিচাপে মনোনীত কৰে। ১৯৬৩ চনত 'বিশ্বদৰ্শনম' শীৰ্ষক কাব্য সংকলনৰ বাবে কেন্দ্ৰীয় সাহিত্য অকাডেমী বঁটা লাভ কৰে। ১৯৬৭ চনত পদ্মভূষণ বঁটাৰে বিভূষিত হয়। ২০০৩ চনত ভাৰতীয় ডাক বিভাগে জি. শংকৰ কুৰুপৰ স্মৃতিত ডাক টিকট প্ৰৱৰ্তন কৰে।

## গ্ৰন্থ

তেখেতৰ কেইখনমান উল্লেখযোগ্য গ্ৰন্থ হ’ল —

* 'পূজাপুষ্পম'
* 'ওডাক্কুঝল'
* 'বিশ্বদৰ্শনম'
* 'সন্ধাৰাগম'
* 'গদ্যপহৰম'
* 'ৰাক্কুইলুকল' ইত্যাদি।

## মৃত্যু

৯৭৮ চনৰ ০২ ফেব্ৰুৱাৰী তাৰিখে এইগৰাকী মহান সাধকৰ ৭৮ বছৰ ৮ মাহ বয়সত মৃত্যু হয়।

## তথ্যসূত্ৰ
# শ্ৰেয়া ঘোষাল

| শ্ৰেয়া ঘোষাল |
| --- |
|  দাক্ষিণাত্যৰ ৬২তম ফিল্মফেয়াৰ বঁটা অনুষ্ঠানত ঘোষাল, ২০১৫ চন |
| জন্ম | মাৰ্চ ১২ , ১৯৮৪ (৪২ বছৰ) বৰহমপুৰ, পশ্চিম বংগ, ভাৰত |
| পেচা | গায়িকা |
| সক্ৰিয় হৈ থকা সময় | ১৯৯৮- বৰ্তমানলৈ |
| গৃহস্থান | ৰাৱাভাতা, ৰাজস্থান, ভাৰত |
| দাম্পত্যসঙ্গী | শিলাদিত্য মুখোপাধ্যায় (বি. ২০১৫) |
| 'সঙ্গীত যাত্ৰা' |
| সংগীতৰ ধৰণ | * গজল
* ধ্ৰুপদী
* পপ
* চলচ্চিত্ৰীয়
* ভজন
 |
| বাদ্যযন্ত্ৰ | কণ্ঠ |
| লেবেল | * সাগৰিকা মিউজিক
* টাইম্‌ছ মিউজিক
* চাৰেগামা
* আশা অ'ডিঅ'
 |
| ৱেবছাইট | shreyaghoshal.com |
| স্বাক্ষৰ |
|  |

**শ্ৰেয়া ঘোষাল** (জন্ম ১২ মাৰ্চ, ১৯৮৪) এগৰাকী ভাৰতীয় নেপথ্য গায়িকা। তেখেতে এতিয়ালৈকে চাৰিটা ৰাষ্ট্ৰীয় চলচ্চিত্ৰ বঁটা, পাঁচটা ফিল্মফেয়াৰ বঁটা (শ্ৰেষ্ঠ কণ্ঠশিল্পীৰ চাৰিটা), সাতটা আইফা বঁটা, ছটা স্ক্ৰীন বঁটা আৰু আঠটা দাক্ষিণাত্যৰ ফিল্মফেয়াৰ বঁটা লাভ কৰিছে। তেখেতে বিভিন্ন ভাৰতীয় ভাষাৰ বোলছবিৰ বাবে গীত বাণীবদ্ধ কৰি আগশাৰীৰ নেপথ্য গায়িকা হিচাপে প্ৰতিষ্ঠা লাভ কৰিছে।

সৰুকালৰে পৰা ঘোষালৰ গায়িকা হোৱাৰ মন আছিল। ২০০০ চনত দূৰদৰ্শনৰ গানৰ ৰিয়েলিটী শ্ব' *চা ৰে গা মা পা*ৰ খিতাপ জয় কৰোঁতে ঘোষাল বোলছবি নিৰ্দেশক সঞ্জয় লীলা ভাঞ্চালীৰ চকুত পৰে। তাৰ পাছত তেখেতে ভাঞ্চালীৰ বোলছবি *দেৱদাস* (২০০২)ৰ যোগেদি নেপথ্য গায়িকা জীৱনৰ পাতনি মেলে। ইয়াৰ বাবে তেখেতে এটাকৈ শ্ৰেষ্ঠ গায়িকাৰ ৰাষ্ট্ৰীয় চলচ্চিত্ৰ বঁটা আৰু ফিল্মফেয়াৰ বঁটা লাভ কৰে।

নেপথ্য গায়কীৰ বাহিৰে ঘোষালে দূৰদৰ্শনৰ কেইবাটাও ৰিয়েলিটী শ্ব'ত বিচাৰক ৰূপে কাম কৰিছে। ২০১০ চনত তেখেতৰ সন্মানাৰ্থে আমেৰিকা যুক্তৰাষ্ট্ৰৰ অ'হায়' ৰাজ্যৰ গৱৰ্ণৰ টেড ষ্ট্ৰিকলেণ্ডে ২৬ জুনক "শ্ৰেয়া ঘোষাল দিৱস" ঘোষণা কৰিছিল। ফ'ৰ্বছৰ ১০০ গৰাকী ভাৰতীয় চেলিব্ৰিটীৰ তালিকাত তেখেতৰ নাম তিনিবাৰ অন্তৰ্ভুক্ত হৈছিল।

## প্ৰাৰম্ভিক জীৱন

পশ্চিম বংগৰ মুৰ্ছিদাবাদ জিলাৰ বৰহমপুৰত ১৯৮৪ চনৰ ১২ মাৰ্চ তাৰিখে এটা বেংগলী হিন্দু পৰিয়ালত শ্ৰেয়া ঘোষালৰ জন্ম হয়। ৰাজস্থানৰ কোটাৰ ওচৰৰ ৰাৱাতভাতা নামৰ ঠাইত তেখেত ডাঙৰ-দীঘল হয়। তেখেতৰ দেউতাক বিশ্বজিৎ ঘোষ নিউক্লিয়েৰ পাৱাৰ ক'ৰ্পৰেছন অৱ ইণ্ডিয়াত কৰ্মৰত এজন বৈদ্যুতিক অভিযন্তা আৰু মাতৃ শৰ্মিষ্ঠা ঘোষাল এগৰাকী সাহিত্যৰ স্নাতকোত্তৰ ডিগ্ৰীধাৰী। তেখেতৰ সৌম্যদীপ নামৰ এজন ভাতৃও আছে।

ঘোষালে ৰাৱাতভাতাৰ এটমিক এনাৰ্জী চেণ্ট্ৰেল স্কুলত অষ্টম শ্ৰেণীলৈকে পঢ়ে। ১৯৯৭ চনত তেখেতৰ দেউতাক ভাবা পাৰমাণৱিক গৱেষণা কেন্দ্ৰলৈ বদলি হওঁতে তেখেত পৰিয়ালৰ লগত মুম্বাইলৈ আহি তাৰ এটমিক এনাৰ্জী চেণ্ট্ৰেল স্কুলত নাম লগায়।<}} এটমিক এনাৰ্জী জুনিয়'ৰ্কলেজৰ বিজ্ঞান শাখাত নাম লগাই অলপদিন পাছতে মুম্বাইৰ SIES কলেজ অৱ আৰ্ট্‌ছ, চায়েন্স এণ্ড কমাৰ্চত নামভৰ্তি কৰে।

প্ৰথম অৱস্থাত ঘোষালে মাকৰ পৰাই সংগীতৰ শিক্ষা লাভ কৰিছিল। ছয় বছৰ বয়সত তেখেতে ভাৰতীয় ধ্ৰুপদী সংগীতৰ শিক্ষা আৰম্ভ কৰে। ২০০০ চনত ১৬ বছৰ বয়সত তেখেতে টেলিভিজনৰ মিউজিক ৰিয়েলিটী শ্ব' *চা ৰে গা মা* (এতিয়াৰ *চা ৰে গা মা পা*)। জি টিভিত সম্প্ৰচাৰিত এই অনুষ্ঠানৰ আঁত ধৰিছিল চনু নিগমে।

ঘোষালে তেখেতৰ অনুপ্ৰেৰণা হিচাপে লতা মংগেশকাৰ, মহম্মদ ৰফি, আশা ভোঁচলে, মুকেশ, কে এছ চিত্ৰা, গীতা দত্ত, মদন মোহন আৰু আৰ ডি বৰ্মনৰ নাম উল্লেখ কৰিছে।

## তথ্য সংগ্ৰহ

## বাহ্যিক সংযোগ

* শ্ৰেয়া ঘোষাল সম্পৰ্কে ইণ্টাৰনেট মুভি ডাটাবেছত থকা তথ্য।
# মোহিনী

| মোহিনী |
| --- |
| মায়াৰ দেৱী |
|  ৰাজা ৰবি বৰ্মাৰ দ্বাৰা অংকিত মোহিনীৰ চিত্ৰ (১৮৯৪) |
| দেৱনাগৰী | मोहिनी |
| সম্পৰ্ক | বিষ্ণুৰ অৱতাৰ , দেৱী |
| অস্ত্ৰ | মোহিনী-অস্ত্ৰ
(মোহিণীবাণ), সুদৰ্শন চক্ৰ |
| সন্তান | শাস্তা |

**মোহিনী** (সংস্কৃত: मोहिनी
) এগৰাকী হিন্দু দেৱী। তেওঁ হিন্দু দেৱতা, ত্ৰিমূৰ্তিৰ অন্যতম বিষ্ণুৰ একমাত্ৰ নাৰী অৱতাৰ। তেওঁক *ফেম ফেটাল* (ছলনাময়ী নাৰী) হিচাপে চিত্ৰিত কৰা হৈছে যি নিজৰ কমনীয়তাৰে প্ৰেমিকসকলক উন্মত্ত কৰে আৰু কেতিয়াবা তেওঁলোকক তেওঁলোকৰ ধ্বংসৰ গৰাহলৈ লৈ যায়। ভাৰতীয় মহাকাব্য মহাভাৰতৰ জৰিয়তে হিন্দু পৌৰাণিক আখ্যানলৈ মোহিনীৰ আগমণ ঘটে। ইয়াত তেওঁক বিষ্ণুৰ এক অৱতাৰ হিচাপে দেখা যায় যি অসুৰসকলৰ (ৰাক্ষস) পৰা অমৃতৰ পাত্ৰ হস্তগত কৰি দেৱতাসকলক ঘূৰাই দিয়ে আৰু তেওঁলোকক নিজৰ অমৰত্ব বজাই ৰখাত সহায় কৰে।

বিভিন্ন আখ্যানত মোহিনীৰ বিভিন্ন কাৰ্য্যকলাপ আৰু বিবাহৰ বিষয়ে উল্লেখ আছে। ইয়াৰ ভিতৰত অন্যতম হৈছে শিৱৰ সৈতে মিলন। এই আখানসমূহ অন্যান্য বিষয়ৰ লগতে শাস্তা দেৱতাৰ জন্ম আৰু ভস্মাসুৰৰ ধ্বংসৰ বিষয়ে সম্পৰ্কিত। মোহিনীৰ মুখ্য কাৰ্যই হ'ল তেওঁৰ মুখামুখি হোৱা লোকসকলক প্ৰতাৰণা কৰা বা প্ৰৱঞ্চনা কৰা। তেওঁক সমগ্ৰ ভাৰতীয় সংস্কৃতিত, মুলতঃ পশ্চিম ভাৰতত উপাসনা কৰা হয়। পশ্চিম ভাৰতত মোহিনীৰ প্ৰতি সমৰ্পিত মন্দিৰ আছে। ইয়াত মোহিনীক শিৱৰ এক আঞ্চলিক অৱতাৰ খাণ্ডোবাৰ সহধৰ্মিনী মহালাচা হিচাপে চিত্ৰিত কৰা হয়।

## নামৰ উৎপত্তি

মোহিনী নামটো ক্ৰিয়া মূল মোহাৰ পৰা আহিছে আৰু ইয়াৰ অৰ্থ হৈছে "মোহিত কৰা, বিভ্ৰান্ত কৰা, বা মোহভঙ্গ কৰা।" আক্ষৰিক অৰ্থত মোহাৰ অৰ্থ হৈছে "ভ্ৰমি ৰখা।" মধ্য ভাৰতৰ বাইগা সংস্কৃতিত মোহিনী শব্দটোৰ অৰ্থ হৈছে "কামোদ্দীপক যাদু বা মন্ত্ৰ।" এই নামটোত "নাৰীৰ সৌন্দৰ্য আৰু প্ৰলোভনৰ সাৰাংশ"ৰ এক অন্তৰ্নিহিত অৰ্থ আছে।

## আখ্যান

খ্ৰীষ্টপূৰ্ব পঞ্চম শতিকাৰ হিন্দু মহাকাব্য মহাভাৰতৰ সমুদ্ৰ মন্থন খণ্ডত মোহিনীৰ প্ৰাচীনতম উল্লেখ পোৱা যায়। এই আখ্যান অনুসৰি ক্ষীৰ সাগৰৰ মন্থনৰ দ্বাৰা অমৃত উৎপন্ন হয়। দেৱতা আৰু অসুৰসকলে ইয়াৰ অধিকাৰক লৈ যুদ্ধত লিপ্ত হয়। অসুৰসকলে অমৃতক নিজৰ বাবে হস্তগত কৰাৰ পৰিকল্পনা কৰে আৰু ইয়াৰ ফলত দেৱতাসকল ক্ৰোধান্বিত হয়। বিষ্ণুয়ে তেওঁলোকৰ পৰিকল্পনা অনুসৰি, এক মনোমোহা যুৱতীৰ ৰূপ ধাৰণ কৰে। তেওঁ অসুৰাসকলক প্ৰৱঞ্চনা কৰি তাইক অমৃতৰ পাত্ৰটো হাত কৰে আৰু ইয়াক দেৱতাসকলৰ মাজত বিতৰণ কৰে। স্বৰভানু নামৰ এজন অসুৰে দেৱতাৰ ছদ্মবেশ ধৰে আৰু নিজে অমৃত পান কৰিবলৈ চেষ্টা কৰে। সূৰ্য আৰু চন্দ্ৰই এই কথা ততালিকে বিষ্ণুক অৱগত কৰে, আৰু তেওঁ সুদৰ্শন চক্ৰৰে স্বৰভানুৰ শিৰশ্ছেদ কৰে। কিন্তু অমৃত গলাধকৰণ কৰাৰ ফলত স্বৰভানুৰ দ্বিখণ্ডিত শৰীৰটো অমৰ হৈ পৰে।

## নৃত্য আৰু নাট্যকলাত মোহিনী

যক্ষগণ আৰু কথাকলিৰ দৰে দক্ষিণ ভাৰতীয় নাট্যশিল্পত মোহিনীৰ এক গুৰুত্বপূৰ্ণ তথা নাটকীয় ভূমিকা আছে। কেৰালাত মোহিনীৰ পুত্ৰ আয়াপ্পা জনপ্ৰিয় আৰু মোহিনীঅট্টমক ("মোহিনীৰ নৃত্য") এক স্বতন্ত্ৰ নৃত্যৰ মৰ্যাদা দিয়া হয়। এই নৃত্যক মোহিনীৰ নামেৰে নামাকৰণ কৰা হৈছে। ই হৈছে এনে এক নৃত্য যি কেৱল মহিলাসকলৰ বাবেহে আৰু ই "কামুক ৰূপৰ এক আদৰ্শ উদাহৰণ।" মোহিনীঅট্টমৰ উৎপত্তি সম্পৰ্কে জ্ঞাত নহয় যদিও ইয়াক ১৮৫০ৰ দশকত জনপ্ৰিয় কৰা হৈছিল। কিন্তু গ্ৰাহকসকলক আকৰ্ষিত কৰিবলৈ ইয়াক "চৰিত্ৰহীনা নাৰী"ৰ দ্বাৰা ব্যৱহাৰ কৰাৰ অভিযোগত পিছত ইয়াক নিষিদ্ধ কৰা হৈছিল। ১৯৫০ চনত এই নিষেধাজ্ঞা উঠাই লোৱা হয় আৰু ইয়াৰ পিছত মোহিনীঅট্টমৰ নৱীকৰণ হোৱা দেখা যায়।

## তথ্য সংগ্ৰহ